**Препис – извлечение!**

Р Е Ш Е Н И Е № 319

17.12.2021 г.

/ Протокол № 27 /

**ОТНОСНО:** Предложение с вносител Председател на ОбС – Гурково с вх. № ОС – 275 / 07.12.2021 г. – приемане на Тематичен план за дейността на Общински съвет – Гурково за 2022 г.

**МОТИВИ:** В изпълнение на чл.48, ал.1 от Правилника за организацията  и  дейността на ОбС - Гурково и взаимодействието му с общинската администрация и във връзка с оптимизиране работата на Общинския съвет и неговите комисии, както и за подготовката на материалите за заседанията на Общинския съвет, включително и от страна на общинска администрация предлагам на Вашето внимание проект за Тематичен план за дейността на Общински съвет – Гурково за 2022 година.

Планът, който Ви предлагам за разглеждане и обсъждане може да бъде допълван, в зависимост от възникнали в процеса на работата и предизвикани от обективни процеси в живота и дейността на Общината събития.

На основание чл.21, ал.1, т.23, във връзка с ал.2 от ЗМСМА и чл. 48, ал.1 от Правилника за организацията и дейността на ОбС - Гурково и взаимодействието му с общинската администрация, Общински съвет – Гурково

Р Е Ш И:

1. Приема Тематичен план за дейността на Общински съвет – Гурково за 2022 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 320

17.12.2021 г.

/ Протокол № 27 /

**ОТНОСНО:** Предложение с вносител Председател на ОбС – Гурково с вх. № ОС – 276 / 07.12.2021 г. – приемане на Календарен график за провеждане заседания на Общински съвет - Гурково през 2022 година.

**МОТИВИ:** Във връзка с действащия Правилник за организацията и дейността на Общински съвет – Гурково, неговите комисии и взаимодействието му с общинската администрация предлагам да обсъдим и приемем Календарен график за провеждане заседания на Общински съвет - град Гурково през 2022 година.

На основание чл.21, ал.1, т.23, във връзка с ал.2 от ЗМСМА и чл.58, ал.1 от Правилника за организацията и дейността на Общински съвет - Гурково, неговите комисии и взаимодействието му с общинската администрация, Общински съвет - Гурково

Р Е Ш И:

1. Приема Календарен график за провеждане на заседанията на Общински

съвет - Гурково през 2022 година.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 321

17.12.2021 г.

/ Протокол № 27 /

**ОТНОСНО:** Предложение с вносител Председател на група с вх. № ОС – 277 / 07.12.2021 г. - определяне допълнително възнаграждение на Председателя на ОбС - Гурково за постигнати резултати за второто шестмесечие на 2021 г.

**МОТИВИ:** Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Г-н Гочев изпълнява задълженията си съгласно изискванията на нормативните документи, проявява изключителна инициативност и отговорност за решаване на проблемите на гражданите от Община Гурково.

Оценката за работата на г-н Гочев през второто шестмесечие на 2021 г. е много добра. Дейността му се характеризира с отговорно изпълнение на законовите задължения, стриктно спазване на определените срокове за изпълнение, правилен и резултатен подход към произтичащите задачи, както и добра работа в условията на продължаващата усложнена епидемична обстановка.

Считам също така, че Председателят на ОбС - Гурково положи неимоверни усилия и изпълни много неспецифични функции и във връзка с въведените ограничителни мерки с цел овладяване разпространението на COVID-19.

На основание чл. 21, ал.1, т. 23, във връзка с чл. 26, ал. 3, т. 2 от Закона за местното самоуправление и местната администрация и с оглед на изложеното, Общински съвет - Гурково

Р Е Ш И:

Общински съвет – Гурково определя допълнително възнаграждение за постигнати резултати за второто шестмесечие на 2021 г. в размер на 90 % от определеното за този период месечно основно трудово възнаграждение на Кмета на Община Гурково, както следва:

|  |  |  |  |  |
| --- | --- | --- | --- | --- |
| 1. | Гочо Гочев – Председател на ОбС - Гурково | - | 2970 | лв. |

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 322

17.12.2021 г.

/ Протокол № 27 /

**ОТНОСНО:** Предложение с вносител Зам.-председател на ОбС - определяне допълнително възнаграждение на Кмета на Община Гурково за постигнати резултати за периода от 01.10.2021 г. до 31.12.2021 г.

**МОТИВИ:** В чл. 38, ал.7 от Закона за местното самоуправление и местната администрация (ЗМСМА) е дадена възможност Кметът на Общината да получава допълнително възнаграждение, определено от трудовото законодателство. Допълнителното възнаграждение за постигнати резултати е една от възможностите да се получи такова възнаграждение.

В чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на г-н Цонев от началото на мандата и конкретно за този период на 2021 година е много добра. Дейността се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19. Показател за това е допълнително привлечените средства в общината по различни програми и проекти. Считам също така,че в условията на извънредната епидемична обстановка вече втора година , Кмета на общината и ръководената от него администрация положиха много усилия за да не спре работата в общината и предоставянето на услуги на гражданите да бъде на ниво и в срок.

На основание чл. 21, ал. 1, т. 5 и ал. 2, във връзка с чл.38, ал.7 от Закона за местното самоуправление и местната администрация, чл. 4, ал. 5 от Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.) и с оглед на изложеното, Общински съвет – Гурково

Р Е Ш И:

Общински съвет – Гурково определя допълнително възнаграждение за постигнати резултати за периода от 01.10.2021 г. до 31.12.2021 г. , както следва:

|  |  |  |  |  |
| --- | --- | --- | --- | --- |
| 1. | Мариан Цонев – кмет на община Гурково | - | 1167 | лв. |

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 323

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 282/07.12.2021 г. – определяне допълнителни възнаграждения на кметовете на кметства в Община Гурково за постигнати резултати за периода от 01.10.2021 г. до 31.12.2021 г.

**МОТИВИ:** С утвърдените Вътрешни правила за работната заплата в Община Гурково е регламентиран реда за определяне, изменяне и изплащане на заплатите на работещите по служебни и трудови правоотношения в делегираната от държавата дейност „Общинска администрация” на Община Гурково. Същите определят и реда за изплащане на допълнителните възнаграждения за постигнати резултати на кметовете на кметства по предложение на кмета на общината.

Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата. Анализът показва, че към 30.11. 2021 год. има икономия в разходите за заплати на кметовете, дължаща се на отпуски за временна нетрудоспособност.

Оценката за работата на кметовете за горепосочения период, както и за цялата 2021 година е добра. Дейността им се характеризира с отговорно изпълнение на законовите задължения, участие в подготовката и провеждането на три национални избора, последните от които две в едно, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19.

На основание чл. 21, ал. 1, т. 5 и ал. 2 от Закона за местното самоуправление и местната администрация, чл. 4, ал. 5 от Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. ДВ бр. 20 от 10.03.2020 г.), чл. 26, ал. 7,т.1 от Вътрешните правила за заплатите на Общинска администрация Гурково и с оглед на изложеното, Общински съвет – Гурково

Р Е Ш И:

Общински съвет – Гурково определя допълнителни възнаграждения за постигнати резултати за периода от 01.10. 2021 г. до 31.12.2021 г. на кметовете на кметства , както следва:

|  |  |  |  |  |
| --- | --- | --- | --- | --- |
| 1. | Атанас Граматиков - кмет на кметство с. Паничерево | - | 1100 | лв. |
| 2. | Радостина Добрева - кмет на кметство с. Конаре | - | 1050 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 324

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 285/09.12.2021 г. – създаване на общинска комисия по безопасност на движението по пътищата на територията на Община Гурково.

**МОТИВИ:**Съгласно разпоредбата на §1а,ал.2 от ДР на Закона за движение по пътищата ( отм. ДВV бр. 23 от 19.03.2021 год.) към кметовете на общини се създават Общински комисии по безопасност на движението. В община Гурково имаше създадена такава комисия със заповед на кмета на общината, който определи и поименния й състав. Както посочих по-горе тази разпоредба на закона е отменена и създадена нова разпоредба, а именно чл.167в от ЗДП. В ал. 2 от закона е посочено, че към кметовете на общини с население под 30 000 души,каквато е и община Гурково, такива комисии могат да се създават с решение на Общински съвет. Общинските комисии по безопасност на движението по пътищата координират изпълнението на мерки за подобряване на безопасността на движението по пътищата в общината,взаимодействат си с останалите държавни органи и обществеността във връзка с проблемите по безопасността на движението по пътищата

Съгласно чл.167в,ал.4 от Закона Общинските комисии по безопасност на движението по пътищата извършват своята дейност съгласно правила, утвърдени от председателя на Държавна агенция "Безопасност на движението по пътищата". Правилата са утвърдени на 31 август 2021 год. и актуализирани през м. ноември 2021г.

Като имам предвид местоположението на община Гурково и основните пътни артерии,които преминават през общината свързвайки северна с южна България, концентрацията на трафик от тежкотоварни превозни средства, считам че е необходимо в община Гурково да се създаде такава комисия, като предлагам общински съвет да определи и свой представител в състава й.

На основание чл.21,ал.1,т.23 от ЗМСМА, във връзка с чл.167в,ал.2 от Закона за движението по пътищата и във връзка с гореизложеното, Общински съвет – Гурково

Р Е Ш И:

1. Създава Общинска комисия по безопасност на движението по пътищата към

Кмета на Община Гурково.

2. Определя общинския съветник Атанас Славчев Атанасов – Председател на постоянната комисия по устройство на територията, инфраструктура, обществен ред и нормативната уредба за представител на Общински съвет - Гурково в състава на Общинската комисия по безопасност на движението по пътищата.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 325

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 286/09.12.2021 г. - предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи.

**МОТИВИ:** В деловодството на Община Гурково постъпи писмо изх.№ПО-09-2028-3/02.12.2021 г. от г-н Камен Кършибрадов - Директора на Областна дирекция „Земеделие” гр. Стара Загора за произнасяне на Общински съвет – Гурково за предоставяне ползването на имотите – полски пътища, включени в масиви за ползване, разпределени между собствениците и/или ползвателите на земеделски земи по землища въз основа на заповед на Директора на ОД Областна дирекция „Земеделие” – Стара Загора по чл.37в, ал.4 от ЗСПЗЗ. Ползвателите сключват договори за съответната стопанска година с кмета на общината. С решение на общинския съвет полските пътища, попадащи в масивите могат да бъдат предоставяни на съответните ползватели срещу цена на имотите в размер на средното рентно плащане за землището. За новата стопанска година ползвателят е длъжен съгласно чл.37, ал.17 от ЗСПЗЗ да осигури транспортен достъп до имотите, заявени за ползване в реални граници.

На основание чл.21, ал.1, т.8 от Закона за местното самоуправление и местната администрация и чл.37в, ал.16 от Закона за собствеността и ползването на земеделските земи, Общински съвет- Гурково

Р Е Ш И:

1. Дава съгласие да се предоставят за ползване общински имоти с начин на трайно ползване – полски пътища на ползватели, участници в споразуменията за създаване на масиви за ползване, с подробно описани площи в списъци на имотите, издадени от Директора на Областна дирекция „Земеделие” гр. Стара Загора, по чл.37в, ал.4 от Закона за собствеността и ползването на земеделските земи (Приложение №1).
2. Определя наемна цена за един декар – полски пътища в размер на средното годишно рентно плащане както следва:

* За землището на град Гурково в размер на 30,00 лв. за декар съгласно Заповед №ПО-09-1497-2/07.10.2021 г. на Директора на Областна дирекция „Земеделие” гр. Стара Загора и 23,00 лв. за декар съгласно Заповед №ПО-09-1498-5/15.11.2021 г. на Директора на Областна дирекция „Земеделие” гр. Стара Загора;
* За землището на село Паничерево в размер на 21,00 лв. за декар съгласно Заповед №ПО-09-1482-2/02.11.2021 г. на Директора на Областна дирекция „Земеделие” гр. Стара Загора;
* За землището на с. Димовци в размер на 27,00 лв. за декар съгласно Заповед №ПО-09-1747-2/11.11.2021 г. на Директора на Областна дирекция „Земеделие” гр. Стара Загора.

1. Възлага на Кмета на Община Гурково да извърши всички правни и фактически действия по изпълнение на настоящото решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 326

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 278 / 07.12.2021 г. - разрешение за изработване на проект за ПУП – ПП /парцеларен план за елементите на техническата инфраструктура/ и Специализирана план - схема за обект: „Изграждане на физическа инфраструктура за разполагане на електронна съобщителна мрежа (ECM) между новопроектирана шахта и село Паничерево, община Гурково, област Стара Загора“ и даване на предварително съгласие за право на прокарване на оптичен кабел през поземлен имот – публична общинска собственост за изграждане на посочения обект.

**МОТИВИ:** В Община Гурково са постъпили заявление с вх. № К-3787/26.11.2021г. и вх. № К-3788/26.11.2021 г. от „ЕВРОЕКСПРЕС“ ООД, ЕИК 123685361, с адрес на управление : гр. Стара Загора ул. „Генерал Столетов” № 143, ет.2, офис В, представлявано от Недялко \*\*\*\*\* Момчев и Петко \*\*\*\* Михов - управители. Депозираните искания са за получаване на разрешение за изработване на проект за ПУП – ПП /парцеларен план за елементите на техническата инфраструктура/ и Специализирана план – схема за обект: „Изграждане на физическа инфраструктура за разполагане на електронна съобщителна мрежа (ECM) между новопроектирана шахта и село Паничерево, община Гурково, област Стара Загора“, с трасе преминаващо през ПИ с идентификатори 22767.149.570 и 22767.501.727 (от о.т. 112(границата на урбанизираната територия) към о.т. 111(съществуващ ел. стълб) по ПР на с.Паничерево) по КККР на с. Паничерево, предвид разпоредбите на чл. 124а ал.1 от ЗУТ. Искането е придружено с техническо задание, скица – проект и регистър на засегнатите от трасето имоти и за получаване на предварително съгласие за право на прокарване на оптичен кабел за изграждане на посочения обект.

Инвестиционното намерение предвижда изграждане на електронна съобщителна мрежа между новопроектирана шахта и с. Паничерево, община Гурково. По парцеларен план дължина на трасето е 1 617.79 м и площ на сервитута 646.86 м2 , а по Специализирана план – схема дължина на трасето е 68.63 .м., а площта на сервитута 27.45 м2.

Трасето преминава през:

- ПИ с идентификатор 22767.149.570 по КККР на с. Паничерево, одобрени със Заповед № РД-18-37/25.06.2010 г. на Изпълнителния директор на АГКК, находящ се извън урбанизираната територия, с предназначение на територията – територия на транспорта, начин на трайно ползване – за друг ПИ за движение и транспорт ;

- ПИ с идентификатор 22767.501.727 по КККР на с. Паничерево, одобрени със Заповед № РД-18-37/25.06.2010 г. на Изпълнителния директор на АГКК, находящ се в урбанизирана територия, с начин на трайно ползване- за второстепенна улица - (от о.т. 112 - границата на урбанизираната територия към о.т. 111- съществуващ ел. стълб, съгл. по ПР на с.Паничерево).

Посоченото трасе е единственото възможно за реализиране на обект: „Изграждане на физическа инфраструктура за разполагане на електронна съобщителна мрежа (ECM) между новопроектирана шахта и село Паничерево, община Гурково, област Стара Загора“.

Посочените ПИ с идентификатори 22767.149.570 и 22767.501.727 по КККР на с. Паничерево са публична общинска собственост.

На основание чл.21, ал.1 т.8 и т.11 от Закона за местното самоуправление и местната администрация, във връзка с чл. 124а, ал.1 и ал.5 и чл. 124б ал.1 и ал.2 от Закона за устройство на територията и гореизложеното, Общински съвет - Гурково

Р Е Ш И:

1.Разрешава на „ЕВРОЕКСПРЕС“ ООД, ЕИК 123685361, с адрес на управление : гр. Стара Загора ул. „Генерал Столетов” № 143, ет.2, офис В да възложи изработването на проект за ПУП – ПП /парцеларен план за елементите на техническата инфраструктура/ и Специализирана план – схема за обект: „Изграждане на физическа инфраструктура за разполагане на електронна съобщителна мрежа (ECM) между новопроектирана шахта и село Паничерево, община Гурково, област Стара Загора“, с трасе преминаващ през имоти :

* ПИ с идентификатор 22767.149.570 по КККР на с. Паничерево; с

трайно предназначение на територията – територия на транспорта; начин на трайно ползване – за друг поземлен имот за движение и транспорт, собственост – общинска публична; с дължина на провода през имота – 1617.79 м и площ на сервитута – 646.86 м2.

* ПИ с идентификатор 22767.501.727 (от о.т. 112(границата на

урбанизираната територия) към о.т. 111(съществуващ ел. стълб) по ПР на с.Паничерево) по КККР на с. Паничерево; с трайно предназначение на територията – урбанизирана; начин на трайно ползване – за второстепенна улица; собственост – общинска публична; с дължина на провода през имота – 68.63 м и площ на сервитута – 27.45 м2.

2.Одобрява Техническото задание за изработване на ПУП – ПП и Специализираната план- схема за ПИ с идентификатор 22767.149.570 и ПИ с идентификатор 22767.501.727 по КККР на с. Паничерево,общ.Гурково, изготвено от Възложителя и приложено към настоящето Решение.

3.Дава предварително съгласие за прокарване на трасе на техническата инфраструктура за разполагане на електронна съобщителна мрежа (ECM) между новопроектирана шахта и село Паничерево, община Гурково, област Стара Загора“.

4.Определя срок на предварителното съгласие – 2 год.

5.Възложителя да извърши за своя сметка всички необходими процедури и съгласувания.

6.Настоящото решение да се разгласи при изпълнение на разпоредбите на чл.124б ал.2 от ЗУТ.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 327

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 279 / 07.12.2021 г. - разрешение за изработване на проект за ПУП – ПЗ /план за застрояване/ за ПИ с идентификатор 18157.83.527 по КККР на гр. Гурково

**МОТИВИ:** В Община Гурково е постъпило заявление с вх. № К-3781/25.11.2021г. от Мария \*\*\*\*\* Гърдева, с адрес : гр. Гурково, бул. „Княз Александър Батенберг” № \*9 вх.\* ет.\* ап.\*. Депозираното искане е за получаване на разрешения за изработване на проект за ПУП – ПЗ /план за застрояване/ за ПИ с идентификатор 18157.83.527 по КККР на гр. Гурково, предвид разпоредбите на чл. 124а ал.1 от ЗУТ. Искането е придружено със задание и скица - предложение.

Поземлен имот с идентификатор 18157.83.527 по КККР на гр. Гурково /образуван от обединяване на ПИ с идентификатори 18157.83.51 и 18157.83.48/, одобрена със Заповед № РД-18-3/18.01.2010г. на Изпълнителния директор на АГКК е с трайно предназначение на територията : Земеделска, с начин на трайно ползване: Нива, с площ 4 510м2, при граници на поземлен имот: ПИ с идентификатори 18157.83.52, 18157.83.44, 18157.83.49, 18157.83.50 и 18157.83.494, собственост на Мария \*\*\*\*\* Гърдева, съгласно нотариален акт № \*\* т. І рег.№ 619 дело № 37 от 26.01.2018г. за продажба на недвижим имот и нотариален акт № \*\* т. ІІ рег.№ 2517 дело № 202 от 28.04.2017г. за продажба на недвижим имот.

По действуващия ОУП /общ устройствен план/ на Община Гурково, одобрен с решение № 429 по протокол № 36 от 28.06.2018г. на Общински съвет – Гурково конкретното предназначение на ПИ с идентификатори 18157.83.51 и 18157.83.48, от които е образуван ПИ с идентификатор 18157.83.527 е **За смесена обслужващо-производствена дейност.**

Предвид инвестиционните намерения на заявителя, е необходимо да се промени вида на територията, начина на трайно ползване на поземления имот и се определят показателите за застрояване чрез изработване на план за застрояване.

Предвижда се вида на територията да бъде „урбанизирана“, като за поземлен имот с идентификатор 18157.83.527 се предвиди зона за **Смесена обслужващо-производствена** **дейност** - **Соп** със следните показатели :

* Плътност на застрояване до 60 %
* Кинт /Коефициент на интензивност/ до 2.0
* Минимална озеленена площ от 40 %
* Височина до 10 м

На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и ал.5 и чл. 124б ал.1 от Закона за устройство на територията и във връзка с гореизложеното, Общински съвет - Гурково

Р Е Ш И:

1.Разрешава на Мария \*\*\* Гърдева, с адрес: гр. Гурково, бул. „Княз Александър Батенберг” № \* вх.\* ет.\* ап.\* да възложи изработването на проект за ПУП – ПЗ /план за застрояване/ на ПИ с идентификатор 18157.83.527 по КККР на гр. Гурково.

За имота да се отреди зона за **Смесена обслужващо-производствена дейност - Соп** със следните показатели :

* Плътност на застрояване до 60 %
* Кинт /Коефициент на интензивност/ до 2.0
* Минимална озеленена площ от 40 %
* Височина до 10 м

2.Проектът за ПУП – ПЗ /план за застрояване/ да бъде изработен и процедиран при спазване на действащата нормативна уредба, за сметка на Мария \*\*\*\*\*\* Гърдева, с адрес : гр. Гурково, бул. „Княз Александър Батенберг” № \* вх.\* ет.\* ап.\*.

3.Одобрява Техническото задание, изготвено от Възложителя и приложено към настоящето Решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 328

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 280 / 07.12.2021 г. - уреждане на регулационни отношения в УПИ ІI – 7 в кв. 3 по ПР /план за регулация/ на с.Димовци, община Гурково и прекратяване на съсобствеността в него между Община Гурково и Ганко \*\*\* Ганев.

**МОТИВИ:** По силата на нотариален акт № \*\* том II рег. № 3106 дело № 281 от 23.05.2001г. издаден от Службата по вписванията Казанлък, Ганко \*\*\*\* Ганев е собственик на ПИ /поземлен имот/ с идентификатор 21124.501.7 по КК и КР на с. Димовци, община Гурково, с площ от 921 кв.м., за който имот съгласно действуващ ПУП – ПР /план за регулация/ на с. Димовци, община Гурково, одобрен с Решение № 60 от Протокол № 6/06.02.2020г., издадено от Общински съвет - Гурково е отреден УПИ IІ – 7 в кв. 3. Налице са неуредени регулационни отношения за 29 кв.м. - отчуждаеми от ПИ /поземлен имот/ с идентификатор 21124.501.7 по КК и КР на с. Димовци, община Гурково - за улица и 1 кв.м. - придаващи се към имота от улица.

В Община Гурково е постъпило заявление № К-3651/16.11.2021г. от Ганко \*\*\*\* Ганев в качеството на собственик на ПИ /поземлен имот/ с идентификатор 21124.501.7 по КК и КР на с. Димовци, община Гурково за уреждане на регулационните отношения и прекратяване на съсобственост чрез замяна на :

* 1 кв.м. от ПИ с идентификатор 21124.501.123 по КК и КР на с. Димовци, община Гурково, представляващ ПИ с проектен идентификатор 21124.501.141 – общинска собственост;
* 13 кв.м. от ПИ с идентификатор 21124.501.7 по КК и КР на с.Димовци, община Гурково, представляващи ПИ с проектен идентификатор 21124.501.143, попадащи в улична регулация – собственост на Ганко \*\*\*\* Ганев;
* 16 кв.м. от ПИ с идентификатор 21124.501.7 по КК и КР на с. Димовци, община Гурково, представляващи ПИ с проектен идентификатор 21124.501.142, попадащи в уличната регулация – собственост на Ганко \*\*\*\* Ганев

Възложена е експертна оценка за определяне на пазарната стойност на частите на имотите, предложени за замяна. Приложено е и удостоверение за данъчната им оценка.

Пазарните оценки на съответните права на собственост са изготвени от независим оценител инж. Николай \*\*\*\* Николов, приложени към настоящото предложение, и са както следва :

* 1 кв. м. общинска собственост - 5.00 лева
* 13 кв. м. частна собственост - 50.00 лева
* 16 кв.м. частна собственост - 70.00 лева

Предложените цени са без ДДС.

Частите, които се явяват общинска собственост, представляват публична такава предвид характера й – улица, но след прилагането на новия ПУП – ПР, одобрен с Решение № 60 от протокол № 6/06.02.2020г. на Общински съвет - Гурково, губи своето предназначение по чл. 3 ал.2 т.1 от ЗОС и следва да се промени вида собственост от публична общинска собственост в частна общинска собственост.

На основание чл.21, ал.1, т.8 от Закона за местното самоуправление и местната администрация, чл.6 ал.1 и чл.36 ал.1 т.4 от ЗОС, чл. 5, ал. 2, чл.8 ал.2 т.2 от Наредба за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет - Гурково

Р Е Ш И:

1. **Дава съгласие да се промени характера на собствеността на недвижими имоти, представляващи:**

* ПОЗЕМЛЕН ИМОТ с проектен идентификатор 21124.501.141 по кадастралната карта и кадастралните регистри на с. Димовци, община Гурково, одобрени със Заповед № РД-18-39/28.06.2010г. на изпълнителния директор на АГКК, с проектна площ от 1 кв.м. (един квадратен метър), с трайно предназначение на територията : Урбанизирана; начин на трайно ползване: Ниско застрояване; представляващ част от ПИ с идентификатор 21124.501.123, от „**публична общинска собственост”** в **„частна общинска собственост”.**

1. **Дава съгласие за прекратяване на съсобствеността в имоти 21124.501.7, 21124.501.122 и 21124.501.123 по кадастралната карта и кадастралните регистри на с. Димовци, община Гурково, одобрени със Заповед № РД-18- 39/28.06.2010 г. на Изпълнителния директор на АГКК, чрез замяна, както следва:**

**Община Гурково предоставя на Ганко \*\*\*\* Ганев :**

1. ПОЗЕМЛЕН ИМОТ с проектен идентификатор 21124.501.141 по кадастралната карта и кадастралните регистри на с. Димовци, община Гурково, одобрени със Заповед № РД-18-39/28.06.2010г. на изпълнителния директор на АГКК, с проектна площ от 1 кв.м. (един квадратен метър), с трайно предназначение на територията : Урбанизирана; начин на трайно ползване: Ниско застрояване /до 10м./, образуван чрез отделянето на площ от поземлен имот с идентификатор 21124.501.123, целия с площ 603 кв.м., Трайно предназначение на територията:Урбанизирана, Начин на трайно ползване: За второстепенна улица, който 1 кв.м. е придаваем към УПИ IІ - 7, кв. 3, поземлен имот с идентификатор 21124.501.7 **на цена 5,00лева без ДДС**;

**Ганко \*\*\*\*\* Ганев предоставя на Община Гурково :**

* ПОЗЕМЛЕН ИМОТ с проектен идентификатор 21124.501.143 по кадастралната

карта и кадастралните регистри на с. Димовци, община Гурково, одобрени със Заповед № РД-18-39/28.06.2010г. на изпълнителния директор на АГКК, с проектна площ от 13 кв.м. (тринадесет квадратни метра), с трайно предназначение на територията: Урбанизирана; на трайно ползване: За второстепенна улица, образуван чрез

отделянето на площ от поземлен имот с идентификатор 21124.501.7, целия с площ 921 кв.м., Трайно предназначение на територията: Урбанизирана, Начин на трайно ползване: Ниско застрояване /до 10м./, които 13 кв.м. са придаваеми към поземлен имот с идентификатор 21124.501.122 с площ 578 кв.м. с трайно предназначение на територията: Урбанизирана; начин на трайно ползване: За второстепенна улица, **на цена 50,00лева без ДДС**.

* ПОЗЕМЛЕН ИМОТ с проектен идентификатор 21124.501.142 по кадастралната

карта и кадастралните регистри на с. Димовци, община Гурково, одобрени със Заповед № РД-18-39/28.06.2010г. на изпълнителния директор на АГКК, с проектна площ от 16 кв.м. (шестнадесет квадратни метра), с трайно предназначение на територията: Урбанизирана; начин на трайно ползване: За второстепенна улица, образуван чрез отделянето на площ от поземлен имот с идентификатор 21124.501.7, целия с площ 921 кв.м., Трайно предназначение на територията:Урбанизирана, Начин на трайно ползване: Ниско застрояване /до 10м./, които 16 кв.м. са придаваеми към поземлен имот с идентификатор 21124.501.123 с площ 603 кв.м. с трайно предназначение на територията: Урбанизирана; начин на трайно ползване: За второстепенна улица, **на цена 70,00лева без ДДС**.

**Всички на обща стойност 120,00 лв. без ДДС.**

1. За уравняване на стойностите на заменените имоти Община Гурково да заплати на Ганко \*\*\*\* Ганев по посочена от него банкова сметка, разликата в размер на 115,00 лв. без ДДС.
2. Всички нормативно определени данъци и такси по сделката, както и всички такси по вписване на договора в Службата по вписванията гр. Казанлък да се възложат и внесат от Ганко \*\*\*\*\* Ганев преди сключване на договора.

5. Упълномощава Кмета на Община Гурково да извърши всички последващи нормативно определени действия.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 329

17.12.2021 г.

/ Протокол № 27 /

**ОТНОСНО:** Информация с вносител Кмет на Общинас вх. № ОС – 281 / 07.12.2021 г. - изпълнение на обектите от Инвестиционната програма на Община Гурково към 25.11.2021 г. и начина на  осъществяване на контрола върху фирмите, изпълнители на обществените поръчки.

**МОТИВИ:** С решение № 200 от 26.02.2021 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2021 г.

С решения № 235 от 29.04.2021 г., № 253 от 28.05.2021 г., и № 267 от 30.07.2021 г. на Общински съвет – Гурково са приети актуализации чрез компенсирани промени на разчета за финансиране на капиталовите разходи на Община Гурково за 2021 г.

Представям на Вашето внимание информация за изпълнение на инвестиционната програма на Община Гурково за 2021г. по обекти както следва:

**А.Изпълнение на обектите от Инвестиционната програма на Община Гурково към 25.11.2021 г.**

1. **Обекти по § 51-00 „Основен ремонт на ДМА“**
2. **Реконструкция и модернизация на СУ "Хр.Смирненски" в гр. Гурково**

Обектът се финансира от ДФ „Земеделие“, съгласно Договор за безвъзмездна финансова помощ №BG06RDNP001 – 7.002-0025-C01 от 20.03.2020 г. със стойност 977 680,00 лева без ДДС. По реда на ЗОП е избран изпълнител на СМР и е подписан договор с „НЕШСТРОЙ“ ЕООД. След проведените процедури и подписаните договори с всички участници в строителния процес, сметната стойност на обекта възлиза на 1172716 лева с ДДС.

Строителството започна на 16.10. 2020 г. Степента на завършеност на предвидените строително-монтажни работи е 85% и е осигурен нормален учебен процес. Строителството е спирано,заради епидемичната обстановка и специфичността на обекта. За обекта се предвиждат приемателин процедури в края на първото тримесечие на 2022 г. Досега са платени авансови суми на участниците в строителния процес с общ размер 582638 лева. Окончателното плащане ще бъде в размер на 590078 лева с ДДС след отчитане на изпълнените дейности, съгласно условията на договора за БФП.

1. **Реконструкция и подмяна на част от водопроводната мрежа в гр. Гурково**

Обектът представлява първи етап от подобряване на водопроводната мрежа на гр.

Гурково . Подписано е Споразумение № РД-02-30-21/30.05.2019 г. между МРРБ и Община Гурково за предоставяне на средства за капиталови разходи по бюджета на министерството за 2019г. по програма 4 „Устройствено планиране, благоустройство, геозащита, водоснабдяване и канализация”

Съгласно Споразумението МРРБ предоставя на Община Гурково финансови средства в размер **700 000 лв**. за изпълнение на обекта.

Съгласно подписаните договори на база проведени процедури необходимата стойност за обекта е формирана както следва:

* Договор за изпълнение на СМР на стойност **1 032 342,53лв**. с ДДС – (за фин. От МРРБ)
* Договор за АН (авт. надзор) на стойност **10 308 лв**. с ДДС – финансиран от собствени средства на Община Гурково;
* Договор за СН (стр.надзор) на стойност **21 000 л**в. с ДДС – финансиран от собствени средства на Община Гурково;

През 2020 г. е поискана от МРРБ разликата от 332 342 лева. През м.декември, 2020 г. е преведена сумата **160 000лв**. Очакваме актуалната разлика от **172 342** лева да бъде преведена от МРРБ. След получаване на конкретна сума ще бъдат направени актуални разчети.Оставащите суми за АН и СН ще бъдат платени, съгласно условията на подписаните договори.

За обекта са спазени всички необходими нормативни изисквания, като са отчетени наличните обстоятелства.

1. **Реконструкция и подмяна на част от водопроводната мрежа в гр. Гурково - втори етап.**

Обектът е финансиран от ПУДООС със стойност 987 469 лева за СМР. Изготвянето на инвестиционния проект е финансирано от „В и К” ЕООД- Стара Загора и е отчетен в обхвата на минималното ниво на инвестиции от дружеството. Строителството започна през 2020 г. и завърши в началото на 2021 г. Обектът е въведен в експлоатация и има Разрешение за ползване. Разходите за строителен надзор и авторски надзор с общ размер от 17902 лева са платени от целевата субсидия за 2021 г.

1. **Реконструкция на вътрешна водопроводна мрежа (ВВМ) в с.Паничерево, Община Гурково - втори етап ППР (проектно-проучвателни работи)**

През 2020 г. приключи първи етап от реконструкция на ВВМ-с.Паничерево.

През 2020 г. се възложи извършване на проектно-проучвателни работи за изготвяне на инвестиционен проект за **Реконструкция на вътрешна водопроводна мрежа (ВВМ) в с.Паничерево, Община Гурково - втори етап**.

Инвестиционният проект е изготвен и предаден на Възложителя. През настоящата година дейностите по приключване на инвестиционния проект обхващат съгласувателните процедури и одобряване. Разходите за инвестиционния проект са предвидени за плащане със целева субсидия. До настоящият момент са платени разходи в размер на 37 920 лева от целевата субсидия за 2020 г.

1. **"Подобряване на водоснабдителната инфраструктура в с .Конаре и с. Паничерево, Община Гурково"**

Проектът се финансира от ДФ"Земеделие" по договор №24/07/2/0/00452/21.06.2018г.

Проектът се състои от три обекта както следва:

5.1.„Реконструкция и доизграждане на съществуващо речно водохващане за водоснабдяване на с. Конаре и изграждане на ПСПВ“ – Стойността на СМР е 2 381 120,80 с вкл ДДС;

5.2. „Реконструкция на вътрешна водопроводна мрежа в с. Конаре, общ. Гурково- втори етап” **.** Стойността на СМР е 585 445.45 лв. с вкл ДДС

5.3. „Реконструкция на вътрешна водопроводна мрежа на с. Паничерево, общ. Гурково – първи етап“. Отчетената стойност на СМР е 2 621 306 лева с ДДС.

Предвидените разходи за обекта включват и разходи за проектно-проучвателни работи, авторски надзор и строителен надзор

Обектите са въведени в експлоатация и за тях са издадени Разрешения за ползване.

Към настоящият момент обекта е в процес на окончателно отчитане. Част от разходите в размер на 39 492 лв. са предвидени за плащане с целева субсидия и собствени средства.

Предстои предаване на водоснабдителните проводи и съоръжения в с. Конаре за поддържане от „В и К” ЕООД – Стара Загора.

1. **Ремонт на улици и общински пътища на територията на Община Гурково**

През 2020 г за обекта е проведена необходимата процедура за избор на изпълнител на СМР по реда на ЗОП. Подписани са договори с „Руминекс” ЕООД. През настоящата година са извършвани само текущи ремонти, чието финансиране се осигурява по друг ред. Предмет на инвестиционната програма са основни ремонти, които са планирани да бъдат извършени през следващата 2022 г. година след приключване на проектно-проучвателни работи. Договорите са подписани по единични цени на видовете строително- ремонтни работи. Предвидено е да се възлагат конкретни дейности и видове СМР с обем, съответстващ за конкретния етап на финансовите възможности на общината и необходимите потребности по отношение на техническото състояние на уличната и пътната мрежа.

1. **Реконструкция и рехабилитация на ул.мрежа в гр.Гурково, с.Паничерево и с.Конаре, Община Гурково".**

Обектът е финансиран по договор с ДФ"Земеделие" № 24/07/2/0/00387/13.12.2017г.

Обектът включва реконструкция и рехабилитация на следните улици:

* **Гр.Гурконо**
* **ул.** ”Хан Аспарух” от ОТ 150 (кръстовище с ул. „Младост”) до ОТ 159 (кръстовище
* ул. ”Дъбрава” от ОТ 207 до ОТ 209;
* ул. ”Младост” от ОТ 150 (кръстовище с ул. „Хан Аспарух”) до ОТ 168;
* **с.Паничерево** – ул. „Трите върха”
* **с.Конаре** – Ул. „Централна“ ОТ 55 – ОТ 196

Ул. ОТ65-ОТ120

Ул. ОТ 121-ОТ122

Обектът е приет и е въведен в експлоатация през 2020г.Има издадено разрешение за ползване. Изпълнител на извършените СМР е Обединение **„ЕВРОСТРОЙ“,** гр.София Окончателното отчитане приключи през 2021 г. Общата стойност на СМР е 2 105 117 лв.

1. **Основен ремонт и реконструкция на съоръжения в зони за отдих - водни площи в градски парк,, гр.Гурково**

За изпълнение на СМР през 2020 г. е подписан договор, съгласно изискванията на ЗОП с „ЕКОКОМЕРС 18“ ЕООД. Предвидените СМР приключиха през 2021 г. Стойността на изпълнените дейности е в размер на 16 909 лв. Разходите са платени от преходния остатък от целевата субсидия за 2020 г.

1. **Основен ремонт ограда на гробищен парк и сграда с.Паничерево, община Гурково**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД . Стойността на предвидените за изпълнение строително-монтажни работи е 71990 лева. Разходите за плащане са от целевата субсидия за 2021 г.

Предстои приемане на обекта от приемателна комисия, назначена със заповед на Кмета на общината.

1. **Основен ремонт ограда на гробищен парк и сграда с.Конаре, община Гурково**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД . Стойността на предвидените за изпълнение строително-монтажни работи е 24995 лева. Разходите за плащане са от целевата субсидия за 2021 г. Обектът е изпълнен в обхвата на годишната задача.Предстои приемателна процедура с анализ за необходимостта от спешни процедурни действия за отреждане на терен за разширение на гробищния парк

1. **Обекти по § 52-00 - Придобиване на ДМА**
2. **Изграждане на спортни съоръжения (спортни площадки) в с. Паничерево и с. Конаре, , община Гурково с финансиране по ПРСР 2014-2020 и договор № BG06RDNP001-7.007-0086-C01 с ДФ "Земеделие"**

**Основна цел на проекта**: - *Намаляване на съществуващите различия между селските и градските райони, чрез фокусирана подкрепа в малка по мащаби инфраструктура в селата Паничерево и Конаре, община Гурково. Проектът е насочен към подобряване привлекателността на района за обитаване от младите хора и повишаване икономическата активност на община Гурково*

**Договор** № BG06RDNP001-7.007-0086-C01 (ДФ „Земеделие” и Община Гурково)

*Процедура чрез подбор BG06RDNP001-7.007- Спорт „Изграждане, реконструкция, ремонт, оборудване и/или обзавеждане на спортна инфраструктура“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от* ***Програмата за развитие на селските райони за периода 2014 – 2020 г.***

**Стойност на проекта:**

Безвъзмездна финансова помощ: 89316,68 лв. без ДДС

Финансиране от Община Гурково: 8069,03 лв.без ДДС

**В това число:**

* *Спортна площадка в с. Паничерево, ПИ 22767.501.663 по КК ,*

*УПИ I в кв. 72 по ПР на с. Паничерево, община Гурково : СМР и съоръжения – 62832,76 лв. без ДДС*

* *Спортна площадка в с. Конаре с фитнес уреди на открито в УПИ XVI-786, кв.39, ПИ с идент.38203.501.786 , по кадастралната карта на с. Конаре, община Гурково: СМР и съоръжения – 32009,87 лв.без ДДС*

Проектът е в процес на окончателно отчитане.

1. **Изграждане и оборудване на спортна площадка с фитнес уреди в имот , общ. собственост с идентификатор 18157.501.1060, гр.Гурково, община Гурково.**

За изпълнение на СМР през 2021 г. е подписан договор, съгласно изискванията на ЗОП с „ИВТ ДИВЕЛЪПМЪНТ“ ЕООД. Стойността на предвидените за изпълнение строително-монтажни работи и оборудване е 25906 лева. Разходите за плащане са предвидени да бъдат 11906 лева от целева субсидия за 2021 г , които са преведени като аванс, и 14 000 лева от постъпили собствени средства по параграф 40. Обектът не е приключил и е в процес на изпълнение. Обектът е пета категория и ще бъде въведен в експлоатация с окончателен доклад на лицето, упражняващо строителен надзор с договор с Община Гурково.

1. **Изграждане на инфраструктура за предотвратяване на наводнения, корекция и почистване на речното корито на р. Лазова в гр. Гурково-изграждане на укрепваща подпорна стена.**

За обектът е изготвен инвестиционен проект, който е одобрен на база на доклад за оценка на съответвието с основните изисквания към строежите от консултантска фирма.

С осигуряването на проектна готовност е създадена и използвана възможността за кандидатстване за финансиране изпълнението на проекта.

1. **Закриване и рекултивация на съществуващо депо/ сметище на община Гурково (ППР,СМР,авт. и строит.надзор) частично финансирано от ПУДООС по дог. № 11872/15.09.2017 г.**

Характерът на обекта изисква повече технологично време за реализация на всички проектни дейности до пълното закриване на депото и промяната на начина на трайно ползване (НТП) на терена. През настоящата 2021 г. е приета биологичната рекултивация и е сменено НТП, като терена на рекултивираното депо е вече **пасище.**

На 07.12.2021 г. ще бъде проведена Държавна приемателна комисия за подписване на протокол обр.16, на базата на който ще бъде издадено Разрешение за ползване.

Финансирането на разходите за изпълнение на обекта по източници е както следва:

|  |  |  |  |  |
| --- | --- | --- | --- | --- |
| **Наименование** | **Стойности по структурни показатели в лева** | **В това число по източници за финансиране** | | |
| **Договор с ПУДООС №11872 от 15.09.2017** | **Договор за заем №11891 от 22.11.2017** | **Община Гурково - Отчисления по ЗУО и Собств. ср.** |
| **Договорени стойности за изпълнение на обекта** |  |  |  |  |
| **Обща стойност на обекта (без стойността на проекта)** | **1 309 457,29** | **874515,13** | **172 000** | **262942,16** |
| В това число: |  |  |  |  |
| Договор за СМР №40 от 07.08.2021 г. с РАЙКОМЕРС КОНСТРУКШЪН ЕАД | 1200353,29 | 874515,13 | 172000,00 | 153838,16 |
| Договор за СН №55 от 04.10.2017 г. | 61104,00 |  |  | 61104,00 |
| Договор за Авторски надзор №54 от 04.10.2021г. | 48000,00 |  |  | 48000,00 |

1. **Изграждане на хидромелиоративна система за поддържане на зелената система на гр. Гурково.**

Обектът е в процес на предварителни проучвания. Няма разходи за 2021 г. Средствата от преходния остатък ще бъдат използвани през 2022 г. за инвестиционен проект. Обектът ще бъде предмет на новата инвестиционна програма за 2022 г.

1. **Изграждане на пречиствателна станция за питейни води (ПСПВ) на гр. Гурково, общ. Гурково"- ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на инвестиционен проект. Договорената стойност на проектно-проучвателните работи е 91200 лв. с ДДС. Инвестиционният проект ще бъде завършен през 2022 г. Платена е авансова сума в размер на 27360 лв. Разходите са предвидени да бъдат плащани от целева субсидия.

Целта е да бъде осигурена актуална проектна готовност и възможности за кандидатстване за финансиране изпълнението на обекта, който е с изключителна значимост за Община Гурково.

1. **Доизграждане на канализационната мрежа на гр. Гурково, община Гурково" –ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на инвестиционен проект. Договорената стойност на проектно-проучвателните работи е 32 400 лв. Инвестиционният проект е завършен и в момента е в процес на съгласуване и предстои одобряване. Досега са платени разходи в размер на 22 680 лв. Разходите са предвидени да бъдат плащани от целева субсидия.

Целта е да бъде осигурена актуална проектна готовност и възможности за кандидатстване за финансиране изпълнението на обекта, който е с изключителна значимост за Община Гурково.

1. **Изграждане на Пречиствателна станция за отпадни води (ПСОВ) с външни довеждащи комуникации: канализационен колектор, водопровод, електропровод и транспортен достъп на гр. Гурково, общ. Гурково“ – ППР- Изготвяне на инвестиционен проект**

През 2021 г. е проведена процедура за избор на проектант, съгласно изискванията на ЗОП и е подписан Договор за проектно-проучвателни работи за изготвяне на актуален инвестиционен проект. Договорената стойност на проектно-проучвателните работи е

63 600 лв. с ДДС. Инвестиционният проект е завършен и в момента е в процес на съгласуване и предстои одобряването му. Досега са платени разходи в размер на 43 780 лв. Разходите са предвидени да бъдат плащани от целева субсидия.

Целта е да бъде осигурена актуална проектна готовност и възможности за кандидатстване за финансиране изпълнението на обекта, който е с изключителна значимост за Община Гурково.

1. **С ПМС № 262 от 29.07.2021 г. са одобрени допълнителни разходи в размер**

**на 70 479 лева за ремонт на ОУ „Св.св. Кирил и Методий“ с. Паничерево, включващ топлоизолация на фасадите на сградата.**

Обектът е в процес на избор на изпълнител по ЗОП, съгласно изискванията по ЗОП.

**Б. Осъществяване на контрола върху фирмите, изпълнители на обществените поръчки.**

Обектите от инвестиционната програма на Община Гурково основно са с характер на строителство и проекто-проучвателни работи. Контролът върху фирмите, изпълнители на обществени поръчки за строителство и ППР се осъществява в съответствие с изискванията на Закона за устройство на територията и поднорматвните му актове.

Съгласно изискванията на ЗОП за всеки строителен обект от първа до пета категория се избира Строителен надзор по смисъла на чл. 166-168 от ЗУТ, който осъществява контрол за изпълнение на строителството в съответствие с основните изисквания към строежите , съгласно чл.169 от ЗУТ.

За всеки строителен обект от първа до пета категория Община Гурково подписва договор със съответните проектанти на кокретния обект от инвестиционната програма за упражняване на авторски надзор.

**Цялата организация по контрола на процеса за реализация на инвестиционната програма на Община Гурково се изпълнява от Дирекция „ОДУТИ“.**

Контролът върху изпълнението и отчитането на инвестиционния процес се осъществява от структурно звено, състоящо се от двама стр. специалисти към дирекция „ОДУТИ“ и от външни сециалисти, наети с граждански договор към Община Гурково.

На основание чл. 21, ал. 1, т. 24 и ал. 2 от Закона за местното самоуправление и местната администрация и предвид гореизложеното, Общински съвет - Гурково

Р Е Ш И:

Приема Информация за изпълнение на обектите от Инвестиционната програма на Община Гурково за 2021 г. и начина на  осъществяване на контрола върху фирмите, изпълнители на обществените поръчки.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 330

17.12.2021 г.

/ Протокол № 27 /

**ОТНОСНО:** Предложение с вносител Кмет на Община с вх. № ОС – 287 / 13.12.2021 г. - предоставяне за безвъзмездно ползване и управление на недвижими имоти–частна общинска собственост.

**МОТИВИ:** Във връзка с изтичането на Договор № 276 / 05.01.2012г. сключен между Районна здравноосигурителна каса гр.Стара Загора и Община Гурково за предоставяне на безвъзмездно право на ползване на недвижим имот – общинска собственост, се налага сключване на нов договор, за осигуряване на нормалното изпълнение на служебните задължения на служителите от поделението на Районна здравноосигурителна каса гр.Стара Загора, на територията на гр. Гурково.

НЗОК е юридическо лице с нестопанска цел , създадено по силата на закон (чл. 6 и сл. от ЗЗО) на бюджетна издръжка, чиято дейност е свързана с управление и разходване на средствата от задължителни здравноосигурителни вноски за закупуване на здравни дейности (съгл.чл.2 от ЗЗО).

На основание чл.21, ал.1, т.8 от Закона за местното самоуправление и местната администрация, чл.39, ал.5 от Закона за общинската собственост и чл.54 от Наредбата за реда за придобиване, управление и разпореждане с имоти и вещи – общинска собственост и в тази връзка, Общински съвет – Гурково

Р Е Ш И:

1. Дава съгласие за учредяване на безвъзмездно право на ползване и управление на недвижими имоти – частна общинска собственост, представляващи част от масивна триетажна сграда – Поликлиника ( състояща се от две сгради, съответно с идентификатори 18157.501.263.1 и 18157.501.263.2 ), разположена в поземлен имот с идентификатор 18157.501.263 по кадастралната карта и кадастралните регистри на гр. Гурково, одобрени със заповед РД-18-3 /18.01.2010 г. на Изп. директор на АГКК, с административен адрес- гр.Гурково, ул.“ 6-ти септември“ № 1, както следва:

* две помещения с обща площ от 60 кв.м. (шестдесет кв.м.), находящи се в южната част на ІІІ-ти етаж (трети етаж) на Поликлиника – гр. Гурково и представляващи част от сгради с идентификатори 18157.501.263.1 и 18157.501.263.2, ведно с припадащите се идеални части от общите части на сградата,

на Районна здравноосигурителна каса гр.Стара Загора, представлявана от директора й д-р Жулиета Здравкова **за срок от 10 години.**

2. Общински съвет – Гурково упълномощава Кмета на Община Гурково да сключи Договор за учредяване за безвъзмездно право на ползване и управление на помещенията по т.1 с Районна здравноосигурителна каса гр.Стара Загора, представлявана от директора й д-р Жулиета Здравкова.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**